Na podlagi tretjega odstavka 70. člena Zakona o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08 – ZTFI-A, 69/08 – ZZavar-E, 40/12 – ZUJF, 158/20 – ZIntPK-C, 203/20 – ZIUPOPDVE, 202/21 – odl. US in 3/22 – ZDeb) in prvega odstavka 25. člena Zakona o delovnih razmerjih (Uradni list RS, št. 21/13, 78/13 – popr., 47/15 – ZZSDT, 33/16 – PZ-F, 52/16, 15/17 – odl. US, 22/19 – ZPosS, 81/19, 203/20 – ZIUPOPDVE, 119/21 – ZČmIS-A, 202/21 – odl. US, 15/22, 54/22 – ZUPŠ-1, 114/23 in 136/23 – ZIUZDS)

**MINISTRSTVO ZA VZGOJO IN IZOBRAŽEVANJE, Masarykova 16, 1000 Ljubljana objavlja**

**prosto uradniško delovno mesto pod šifro 2010 – PODSEKRETAR (m/ž) v Službi za digitalizacijo izobraževanja** (št: 110-7/2024). **Delovno razmerje bo sklenjeno za določen čas, in sicer do 30. 11. 2026, oziroma do konca trajanja projekta »VR4Empathy – Uporaba virtualne resničnosti v šolah«** (v nadaljevanju: VR4Empathy),s polnim delovnim časom.

Kandidati, ki se bodo prijavili na prosto delovno mesto, morajo izpolnjevati naslednje pogoje:

* končano visokošolsko univerzitetno izobraževanje (prejšnje) / visokošolska univerzitetna izobrazba (prejšnja) ali specialistično izobraževanje po visokošolski strokovni izobrazbi (prejšnje) / specializacija po visokošolski strokovni izobrazbi (prejšnja) ali magistrsko izobraževanje (druga bolonjska stopnja) / magistrska izobrazba (druga bolonjska stopnja) ali magistrsko izobraževanje po visokošolski strokovni izobrazbi (prejšnje) / magisterij po visokošolski strokovni izobrazbi (prejšnji);
* šest (6) let delovnih izkušenj;
* znanje uradnega jezika;
* državljanstvo Republike Slovenije;
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot 6 mesecev;
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Zahtevane delovne izkušnje se skrajšajo za tretjino v primeru, da ima kandidat univerzitetno izobrazbo (prejšnjo) z magisterijem znanosti, doktoratom oziroma zaključenim specialističnim študijem oziroma drugo bolonjsko stopnjo z doktoratom.

Okvirna vsebina dela:

* vodenje in sodelovanje v najzahtevnejših delovnih in projektnih skupinah v okviru projekta "VR4Empathy",
* samostojno oblikovanje rešitev in najzahtevnejših gradiv v okviru projekta,
* opravljanje projektnih nalog,
* organiziranje raznih dogodkov in drugih diseminacijskih aktivnosti v okviru projekta,
* opravljanje drugih najzahtevnejših nalog v okviru projekta po navodilu nadrejenega.

**Prednost pri izbiri bodo imeli kandidati z izkušnjami s sodelovanjem v mednarodnih projektih (npr. Erasmus+, Horizon,…).**

Z izbranim kandidatom bo sklenjeno delovno razmerje za določen čas, in sicer do 30. 11. 2026 oziroma do konca trajanja projekta VR4Empathy s polnim delovnim časom.

Izbrani kandidat ne bo imenovan v uradniški naziv, pravice in obveznosti iz delovnega razmerja mu bodo določene glede na uradniški naziv podsekretar.

**Prijava na prosto delovno mesto mora biti obvezno pripravljena na obrazcu** **JO-110-7/2024, ki je priloga te javne objave za prosto delovno mesto, z natančno izpolnjenimi vsemi rubrikami in izjavami.**

Zaposlitev sofinancirata Evropska unija iz Programa Erasmus+ in Republika Slovenija.

Izbrani kandidat bo opravljal delo v poslovnih prostorih Ministrstva za vzgojo in izobraževanje, Masarykova 16, Ljubljana oz. v drugih uradnih prostorih, kjer organ opravlja svoje naloge.

Kandidat vloži prijavo v pisni obliki na priloženem obrazcu »JO-110-7/2024«, ki jo pošlje v zaprti ovojnici z označbo: "za prosto delovno mesto PODSEKRETAR (m/ž) v Službi za digitalizacijo izobraževanja, št. JO 110-7/2024", na naslov: Ministrstvo za vzgojo in izobraževanje, Masarykova cesta 16, Ljubljana. Rok za vlaganje prijav je 3 delovne dni po objavi na osrednjem spletnem mestu državne uprave [www.gov.si](http://www.gov.si) ter na spletni strani Zavoda RS za zaposlovanje. Za pisno obliko prijave se šteje tudi elektronska oblika, poslana na elektronski naslov: gp.mvi@gov.si, pri čemer veljavnost prijave ni pogojena z elektronskim podpisom.

Informacije o izvedbi postopka dobite na telefonski številki (01) 400 54 06 (Borut Bajželj), informacije o delovnem področju pa na telefonski številki (01) 400 57 29 (Petra Bevek), in sicer vsak delovni dan od 10.00 do 11.00 ure.

Kandidati bodo o izbiri pisno obveščeni. Obvestilo o končanem postopku bo objavljeno na osrednjem spletnem mestu državne uprave (<http://www.gov.si>).

V besedilu javne objave uporabljeni izrazi, zapisani v moški spolni slovnični obliki, so uporabljeni kot nevtralni za moške in ženske.

Ministrstvo za vzgojo in izobraževanje